
UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“
 2023 METŲ STRATEGINIS VEIKLOS PLANAS. BENDROJI DALIS

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ 2023 METŲ VEIKLOS KRYPTYS

Bendrovės pagrindinė veikla –  keleivių pervežimas vietinio ir tolimojo susisiekimo maršrutais bei užsakomaisiais reisais. Rajono savivaldybės tarybos 2018 m. kovo 23 d. sprendimu Nr. T-102 „Dėl bendrus interesus tenkinančių vietinio reguliaraus susisiekimo autobusų maršrutų sąrašo patikslinimo ir keleivinio kelių transporto viešųjų paslaugų teikimo sutarties, sudarytos su uždarąja akcine bendrove „Šakių autobusų parkas“, galiojimo pratęsimo“ Bendrovei buvo patikėta teikti keleivinio priemiestinio transporto viešąsias paslaugas rajono savivaldybės 24 vietiniais maršrutais. 2021 m. rugsėjo 17 d. rajono savivaldybės tarybos sprendimu Nr. T-278 „Dėl Šakių rajono savivaldybės tarybos 2018 m. kovo 23 d. sprendimo Nr. T-102 „Dėl bendrus interesus tenkinančių vietinio reguliaraus susisiekimo autobusų maršrutų sąrašo patikslinimo ir keleivinio kelių transporto viešųjų paslaugų teikimo sutarties, sudarytos su uždarąja akcine bendrove „Šakių autobusų parkas“, galiojimo pratęsimo“ pakeitimo“, buvo pakeistas bendrus interesus tenkinančių vietinio reguliaraus susisiekimo autobusų maršrutų sąrašas, kuriuo patvirtinti 25 vietiniai maršrutai. Be to, aptarnaujami 5 tolimojo susisiekimo maršrutai ir 2 specialieji maršrutai. Keleivių pervežimui buvo naudojama 32 autobusai. 2022 m. bendrovės autobusai nuvažiavo 1237,7 tūkst. kilometrų ir pervežė  362,3 tūkst. keleivių. Bendrovėje 2022 m. dirbo 44 darbuotojai.
Uždarosios akcinės bendrovės veiklos tikslas – vykdant pelno siekiančią ūkinę komercinę veiklą, maksimaliai tenkinti Šakių rajono savivaldybės gyventojų pervežimo keleiviniu transportu poreikius, nuolat investuoti į paslaugų bei darbuotojų darbo kokybės gerinimą. Pagrindiniai bendrovės klientai yra mažas ir vidutines pajamas gaunantys, socialiai remtini rajono gyventojai bei moksleiviai. Per ilgus bendrovės veiklos metus buvo suformuotas autobusų maršrutų tinklas. Bendrovės maršrutų trasos bei grafikai sudaromi ir koreguojami bendradarbiaujant su Šakių rajono savivaldybės administracija.
Bendrovės kita veikla: 
- papildoma ir pagalbinė transporto veikla;
- nekilnojamojo turto, priklausančio nuosavybės teise, išnuomojimas;
- variklinių transporto priemonių techninė priežiūra ir remontas;
- bagažo saugojimas ir siuntų gabenimas;
- reklamos plotų nuoma ant bendrovės autobusų.
Savivaldybės keliamas tikslas Bendrovei – savivaldybės pavestos savarankiškosios keleivių vežimo vietiniais maršrutais organizavimo funkcijos vykdymas bei pelninga veikla.
Pagrindinės bendrovės veiklos pajamos gaunamos iš keleivių vežimo visais maršrutais (tolimojo, vietinio susisiekimo, specialiaisiais ir užsakomaisiais maršrutais). 	
Nuostolius, susidarančius vietinio susisiekimo maršrutuose, kompensuoja Šakių rajono savivaldybė. Tolimojo susisiekimo maršrutuose patirti nuostoliai nekompensuojami. 
Pagrindinės bendrovės veiklos pajamos gaunamos iš keleivių vežimo visais maršrutais (tolimojo, vietinio susisiekimo, specialiaisiais ir užsakomaisiais maršrutais). Nuostolius, susidarančius vietinio susisiekimo maršrutuose, kompensuoja Šakių rajono savivaldybė. Tolimojo susisiekimo maršrutuose patirti nuostoliai nekompensuojami. Keleivių vežimo vietinio susisiekimo maršrutais pajamos yra kasmet mažėjančios dėl mažėjančio keleivių skaičiaus, koreguojamų maršrutų. 
 Kitos pajamos uždirbamos iš bendrovės teikiamų komercinių paslaugų: autobusų nuomos, autobusų stoties operacijų (įvažiavimai į stotį, siuntų gabenimas).
Bendrovės finansinė būklė priklauso nuo Lietuvos Respublikos ekonominės situacijos, Lietuvos Respublikos Vyriausybės nutarimų (mokesčių korekcijų, minimalaus atlyginimo pakeitimų ir kt.), Šakių rajono savivaldybės tarybos nustatytų keleivių vežimo kainų. Didelę įtaką daro dyzelinio kuro, atsarginių detalių kainų pokyčiai. Bendrovės veikla įtakojama ir kitų keleivių vežėjų, t. y. kitų autobusų parkų veiklos. 

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“
VEIKLOS ATITIKIMAS RAJONO SAVIVALDYBĖS STRATEGINIAMS PLĖTROS IR VEIKLOS PLANAMS

Bendrovė vykdo Savivaldybės iškeltą tikslą – užtikrina jai pavestą keleivių vežimo vietiniais maršrutais paslaugos visuomenei teikimą ir siekia, kad veikla būtų pelninga.
Vykdydama veiklą, bendrovė vadovaujasi Šakių rajono savivaldybės 2018–2024 metų strateginiu plėtros planu, patvirtintu Šakių rajono savivaldybės tarybos 2022 m. spalio 21 d. sprendimu Nr. T-313 „Dėl rajono savivaldybės tarybos 2017 m. gruodžio 21 d. sprendimo Nr. T-378 „Dėl rajono savivaldybės 2018–2024 metų strateginio plėtros plano patvirtinimo“ pakeitimo ir papildymo“ (toliau – Plėtros planas), tikslo „Infrastruktūros modernizavimas ir plėtra“ ir Šakių rajono savivaldybės 2023–2025 metų strateginiu veiklos planu, patvirtintu Šakių rajono savivaldybės tarybos 2023 m. sausio 31 d. sprendimu Nr. T-1 „Dėl rajono savivaldybės 2023–2025 metų strateginio veiklos plano patvirtinimo“ (toliau – Veiklos planas), tikslo „Šiuolaikiškos susisiekimo sistemos plėtra“.



UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ 2023–2026 METŲ VEIKLOS PRINCIPAI

Bendrovės veikla planuojama pagal turimus ir planuojamus gauti finansinius, materialiuosius ir žmoniškuosius išteklius misijai vykdyti ir užsibrėžtiems strateginiams tikslams pasiekti.
Savivaldybei svarbių funkcijų užtikrinimas.
Bendrovė užtikrina ir toliau užtikrins jai pavestą savivaldybės savarankiškąją keleivių vežimo vietiniais maršrutais organizavimo funkciją.
Efektyvi veikla ir ilgalaikė nauda akcijų savininkui.
Bendrovė sieks optimizuoti patiriamas sąnaudas ir išlaidas, kad dirbtų pelningai, kaip numatyta veiklos strategijoje, taip sumažindama finansinę naštą ir užtikrindama ilgalaikę naudą Šakių rajono savivaldybei – akcijų savininkei.
Pažangi įmonė.
Bendrovė, įgyvendindama Veiklos strategijoje numatytas priemones, atsižvelgdama į finansines galimybes, toliau vykdys autobusų parko atnaujinimą (diegiant ekologišką ir energiją efektyviai naudojantį transportą), atliks kompleksinį autobusų stoties modernizavimą, įrengs saulės elektrinę bei gerins Bendrovės įvaizdį. 
Skaidrumas. 
Bendrovėje įdiegtos korupcijos prevencijos ir rizikos valdymo priemonės, paskirtas atsakingas darbuotojas, viešieji pirkimai atliekami vadovaujantis Lietuvos Respublikos viešųjų pirkimų įstatymo nuostatomis, viešai skelbiama teisės aktais nustatyta informacija.
Socialinė atsakomybė.
Bendrovė užtikrina ir toliau užtikrins darbuotojams sąžiningą ir rinkos sąlygas atitinkantį darbo užmokestį ir aplinką, planuos ir toliau vykdys socialiai atsakingą veiklą.
Tolimesnę įstaigos veiklą lems rajono savivaldybės tarybos ir vykdomosios institucijos priimami sprendimai.
Lietuvos Respublikos Vyriausybės programos įgyvendinimo tikslas – „iki 2023 m. III ketvirčio reformuoti tarpmiestinio susisiekimo sistemą, užtikrinant patogų susisiekimą tarp regionų centrų, tolimojo susisiekimo autobusais maršrutus suderinti su geležinkelio maršrutais ir vietinio susisiekimo sistema.“ Nustatyta, kad esami išduoti leidimai galioja iki jų galiojimo termino pabaigos (iki 2023-04-01). Tačiau Vilniaus apygardos administracinis teismas 2021 – 10–15 d. nurodė Lietuvos transporto saugos administracijai organizuoti konkurencingą procedūrą naujiems vežėjams parinkti iki 2022 m. gruodžio 31 d. LTSA konkursą suskirstė į du etapus ir 2022 gruodžio 9 d. paskelbė pirmąjį konkurso etapą, kuris tęsėsi iki 2022 m. gruodžio 30 d. Jo metu buvo sudarytas Potencialių vežėjų sąrašas, į kurį buvo įtraukti vežėjai, iki nustatyto termino pateikę paraiškas bei reikiamus dokumentus ir atitikę nustatytus minimalius atrankos kriterijus. Į šį sąrašą, pateikusi visus reikiamus dokumentus, pateko ir mūsų bendrovė.
Įvertinus visą planuojamą pertvarką bei antrojo konkurso etapo sąlygas, tenka konstatuoti, kad mažesnėms vežėjų bendrovėms, įskaitant ir mūsų bendrovę, vargu ar pavyks išlikti tolimojo susisiekimo keleivių pervežimo rinkoje. Todėl tolimojo susisiekimo maršrutų aptarnavimą įtakos šalies institucijų sprendimai.

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ 2023 METŲ VEIKLOS PLANO KELIAMI TIKSLAI

MISIJA. Keleivių pervežimo paslaugos užtikrinimas.
VIZIJA. Kokybiška, visiems prieinama, šiuolaikiška socialinė paslauga.

ILGALAIKIAI TĘSTINIAI STRATEGINIAI TIKSLAI
1. Šiuolaikiškos susisiekimo sistemos plėtra.
2. Darnaus išteklių naudojimo skatinimas.  
3. Efektyvaus viešojo valdymo sistemos sukūrimas.

TRUMPALAIKIAI TIKSLAI 

1. Diegti ekologišką ir energiją efektyviai naudojantį viešąjį transportą.
2. Diegti ir plėtoti modernias eismo saugumo, informavimo, aplinkosaugos ir reguliavimo priemones.
3. Modernizuoti ir/ar renovuoti viešuosius pastatus.
4. Sukurti aukštą kvalifikaciją ir darbo rezultatais paremtą darbuotojų skatinimo programą.

UŽDAVINIAI TĘSTINIAI STRATEGINIAMS TRUMPALAIKIAMS TIKSLAMS PASIEKTI

1.1. Viešojo transporto, efektyviai naudojančio energiją, įsigijimas.
2.1. Eismo tvarkaraščių pagrindiniuose keliuose atnaujinimas.
3.1. Modernizuoti ir/ar renovuoti autobusų stoties pastatą.
4.1. Sukurti aukštą kvalifikaciją ir darbo rezultatais paremtą darbuotojų skatinimo programą.


UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ 2023 METŲ VEIKLOS PLANO UŽDAVINIAI VYKDYMUI

Tęstiniai uždaviniai.
1.1. Uždavinys Viešojo transporto, efektyviai naudojančio energiją, įsigijimas.“ 
1.1.1. Priemonė. „Įsigyti autobusus pagamintus ne vėliau kaip prieš 10 metų“ 
Šiuo metu bendrovė eksploatuoja 32 autobusus, kurių vidutinis amžius – 15,7 m. Senos transporto priemonės nėra ekonomiškos ir komfortiškos. Seniausi autobusai naudoja daugiau kuro ir yra dažniau remontuojami, todėl jų eksploatacija yra brangesnė. Bendrovei kasmet įsigyjant po 1 – 2 vnt., o esant galimybei, ir didesnį skaičių naujų autobusų, būtų trumpinamas autobusų remonto laikas, mažesnis rezervinių autobusų poreikis, sumažinti keleivių pervežimo kaštai bei pagerėtų keleivių vežimo kokybė. 
Išanalizavus įmonės turimus duomenis, buvo nustatyta, kad ekonomiškai naudingiausia būtų įsigyti naujus arba naudotus iki 10 metų senumo autobusus. 2023 m. autobusai bus perkami tik gerai įvertinus jų poreikį. 
2.1. Uždavinys. Eismo tvarkaraščių pagrindiniuose keliuose atnaujinimas
2.1.1. Priemonė. „Eismo infrastruktūros gerinimas pagrindiniuose keliuose“.
Paslaugų kokybės lygio kėlimas yra vienas iš svarbesnių Bendrovės prioritetų. Siekiant, kad keleiviai labiau naudotųsi viešuoju transportu, privalome užtikrinti kokybinių reikalavimų laikymąsi: modernių eismo saugumo, informavimo, aplinkosaugos ir reguliavimo priemonių diegimas; tobulinamas keleivių informavimas. Apie eismo pasikeitimus keleiviai informuojami autobusų stoties patalpose esančiuose stenduose, rajono spaudoje, bendrovės interneto svetainėje. 
Siekdami pritraukti klientus, didelį dėmesį skiriame jų aptarnavimo kultūrai, kokybei bei paslaugų viešinimui. Tam nuolat atnaujinami eismo tvarkaraščiai. 
3.1. Uždavinys. Modernizuoti ir/ar renovuoti viešuosius pastatus.
3.1.1. Priemonė. „Įgyvendinti projektą UAB „Šakių autobusų parkas“ autobusų stoties kompleksinis modernizavimas“.
Bendrovė eksploatuoja ir išlaiko 1991 m. statybos Šakių autobusų stotį, kuri pagal Autobusų stočių veiklos nuostatus priskiriama antrai kategorijai. Autobusų stotyje aptarnaujami keleiviai, vykstantys vietinio ir tolimojo susisiekimo maršrutais, tikrinamas autobusų ekipažų priešreisinis blaivumas, kontroliuojami autobusų išvykimo bei atvykimo laikai, teikiama informacija, saugomas bagažas, pervežamos siuntos, yra administracijos kabinetai. 1991 m. statybos pastatas neužtikrina darbuotojams tinkamų darbo sąlygų, yra šaltas, sienos nesandarios, pro langus išeina didelė dalis šilumos. Šiuo metu pastato viduje atliekami kasos remonto darbai, kurių tikslas – sujungti kasos ir dispečerinės tarnybos darbo vietas. Bendrovė tuo tikslu numatė kompleksiškai šiltinti, modernizuoti šildymo sistemą, keisti stogo dangą, buitines komunikacijas. Tik modernizavus ir renovavus pastatą, tikimasi sumažinti išlaikymo išlaidas, pailginti pastato eksploatavimo laiką. Tuo pačiu prisidėsime prie miesto įvaizdžio bei darbuotojų darbo sąlygų gerinimo. 
4.1. Uždavinys. Stabili įmonės veikla.
4.1.1. Priemonė. „Kvalifikuotos darbuotojų komandos išlaikymas“ 
Bendrovės strategijoje didžiausias dėmesys skirtas priemonėms, kurių tikslas gerinti techninių resursų, tokių kaip transporto priemonių būklę, tačiau patys svarbiausi yra žmogiškieji Bendrovės ištekliai. 
Siekiant didinti bendrovės paslaugų kokybės lygį, būtina kelti darbuotojų darbingumo ir kompetencijos lygį, pasirūpinti tinkama darbuotojų motyvacija ir užtikrinti galimybes darbuotojams tobulėti kartu siekiant bendrų bendrovės tikslų. Kvalifikuotų darbuotojų rasti darosi vis sudėtingiau, ypač automobilių elektrinės dalies remontui. Aukšti reikalavimai keliami ir vairuotojams-konduktoriams-šaltkalviams, todėl jaučiamas trūkumas. Jie privalo gebėti vairuoti ne tik įvairių markių ir amžiaus autobusus, juos prižiūrėti, naudotis kasos aparatais, bet ir turėti atitinkamą kvalifikaciją vežti keleivius komerciniais tikslais, būti mandagūs, paslaugūs, tvarkingai ir švariai apsirengę. 
Pagrindinė motyvacinė priemonė, leidžianti neprarasti kvalifikuotų ir gabių darbuotojų konkuruojant su kitomis įmonėmis, yra atlyginimų dydis, kuris bendrovėje yra mažas. Dėl to didėja darbuotojų kaita, kuri neigiamai atsiliepia ir darbo kokybei. Todėl daugiau dėmesio 2023 m. bus skiriama darbuotojų sveikatingumui bei profesiniam tobulėjimui. Gerinant vidinę bendrovės atmosferą, reikia ugdyti bendrą bendrovės kultūrą. Siekiant motyvuoti darbuotojus,  įvesta metinių priedų sistema bus toliau peržiūrima ir tobulinama.

direktorius                                                                                                        Tomas Povilaitis
Uždarosios akcinės bendrovės „Šakių autobusų parkas“ 2023 metų veiklos planas. Bendroji dalis.
Uždarosios akcinės bendrovės „Šakių autobusų parkas“
2023 metų veiklos planas. Priemonių plano dalis
priedas                 

UŽDAROSIOS AKCINĖS „ŠAKIŲ AUTOBUSŲ PARKAS“ 2023 METŲ VEIKLOS PLANAS. PRIEMONIŲ PLANO DALIS

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ 2023 METŲ LAIKOTARPIO VEIKLOS PLANO TIKSLAI, UŽDAVINIAI, PRIEMONĖS 

2023 m.

Misija. „Keleivių pervežimo paslaugos užtikrinimas“.
Vizija. „Kokybiška, visiems prieinama šiuolaikiška socialinė paslauga“.
Tikslas (tęstinis trumpalaikis):
	 Nr.
	Trumpalaikio tikslo pavadinimas
	V/Kr. Nr.
	Poveikio rodiklio pavadinimas
	Mato vnt.
	Siekiama 2023 metų laikotarpio reikšmė

	[bookmark: _Hlk132979051]1.
	Diegti ekologišką ir energiją efektyviai naudojantį viešąjį transportą.
	1.
	Atnaujintų įmonės transporto  priemonių dalis 
	proc.
	6,25


Uždavinys (tęstinis trumpalaikis):
	Nr.
	Uždavinio pavadinimas
	R/Kr. Nr.
	Pagrindinio veiklos rodiklio pavadinimas
	Mato vnt.
	Siekiama 2023 metų laikotarpio reikšmė

	1.1.
	Viešojo transporto, efektyviai naudojančio energiją, įsigijimas
	1.1.
	Įsigyta viešojo transporto
	vnt.
	2


Priemonės (tęstinės):
	Priemonės kodas

	Priemonės pavadinimas
	Priemonės požymis
	Priemonės rodiklio Nr.
	Veiklos efektyvumo rodiklio pavadinimas
	Mato vnt.
	Siekiama 2023 metų laikotarpio reikšmė
	Atsakingas už priemonę

	1.1.1
	Įsigyti autobusus, pagamintus ne vėliau kaip prieš 10 metų
	TP
	1.1.1.
	Įsigytų viešojo transporto priemonių, efektyviai naudojančių energiją, skaičius
	vnt.
	2
	UAB „Šakių autobusų parkas“


Tikslas (tęstinis trumpalaikis):
	 Nr.
	Trumpalaikio tikslo pavadinimas
	V/Kr. Nr.
	Poveikio rodiklio pavadinimas
	Mato vnt.
	Siekiama 2023 metų laikotarpio reikšmė

	2.
	Diegti ir plėtoti modernias eismo saugumo, informavimo, aplinkosaugos ir reguliavimo priemones
	2.
	Įdiegta eismo saugumo priemonių
	proc.
	42,77


Uždavinys (tęstinis trumpalaikis):
	Nr.
	Uždavinio pavadinimas
	R/Kr. Nr.
	Pagrindinio veiklos rodiklio pavadinimas
	Mato vnt.
	Siekiama 2023 metų laikotarpio reikšmė

	2.1.
	Eismo tvarkaraščių pagrindiniuose keliuose atnaujinimas
	2.1.
	Atnaujintų eismo tvarkaraščių keliuose skaičius
	vnt.
	22


[bookmark: _Hlk132719453]Priemonės (tęstinės):
	Priemonės kodas

	Priemonės pavadinimas
	Priemonės požymis
	Priemonės rodiklio Nr.
	Rezultato rodiklio pavadinimas
	Mato vnt.
	Siekiama 2023 metų laikotarpio reikšmė
	Atsakingas už priemonę

	2.1.1
	Eismo infrastruktūros gerinimas pagrindiniuose keliuose 
	TP
	2.1.1
	Atnaujintų eismo tvarkaraščių keliuose skaičius
	vnt.
	22
	UAB „Šakių autobusų parkas“



Tikslas (tęstinis trumpalaikis):
	 Nr.
	Trumpalaikio tikslo pavadinimas
	V/Kr. Nr.
	Poveikio rodiklio pavadinimas
	Mato vnt.
	Siekiama 2023 metų laikotarpio reikšmė

	3.
	Modernizuoti ir/ar renovuoti viešuosius pastatus
	3
	Modernizuotų ir/ar renovuotų visuomeninių pastatų skaičius
	vnt.
	1


Uždavinys (tęstinis trumpalaikis):
	Nr.
	Uždavinio pavadinimas
	R/Kr. Nr.
	Pagrindinio veiklos rodiklio pavadinimas 
	Mato vnt.
	Siekiama 2023 metų laikotarpio reikšmė

	3.1.
	[bookmark: _Hlk132720314]Modernizuoti ir/ar renovuoti viešuosius pastatus
	3.1.
	Modernizuotų ir/ar renovuotų visuomeninių pastatų skaičius
	vnt.
	1


Priemonės (tęstinės):
	Priemonės kodas

	Priemonės pavadinimas
	Priemonės požymis
	Priemonės rodiklio Nr.
	Rezultato rodiklio pavadinimas
	Mato vnt.
	Siekiama 2023 metų laikotarpio reikšmė
	Atsakingas už priemonę

	3.1.1
	Įgyvendinti projektą „UAB „Šakių autobusų parkas“ autobusų stoties kompleksinis modernizavimas“
	TP
	3.1.1
	Įgyvendinamų projektų skaičius
	vnt.
	1
	UAB „Šakių autobusų parkas“



Tikslas (tęstinis trumpalaikis):
	 Nr.
	Trumpalaikio tikslo pavadinimas
	V/Kr. Nr.
	Poveikio rodiklio pavadinimas
	Mato vnt.
	Siekiama 2023 metų laikotarpio reikšmė

	4.
	Sukurti aukštą kvalifikaciją ir darbo rezultatais paremtą darbuotojų skatinimo programą
	4.
	Sukurtų skatinimo programų skaičius
	vnt.
	1


Uždavinys (tęstinis trumpalaikis):
	Nr.
	Uždavinio pavadinimas
	R/Kr. Nr.
	Pagrindinio veiklos rodiklio pavadinimas 
	Mato vnt.
	Siekiama 2023 metų laikotarpio reikšmė

	4.1.
	Stabili įmonės veikla
	4.1.
	Gryno pelno augimas
	proc.
	1


Priemonės (tęstinės):
	Priemonės kodas

	Priemonės pavadinimas
	Priemonės požymis
	Priemonės rodiklio Nr.
	Rezultato rodiklio pavadinimas
	Mato vnt.
	Siekiama 2023 metų laikotarpio reikšmė
	Atsakingas už priemonę

	4.1.1
	Kvalifikuotos darbuotojų komandos išlaikymas
	TP
	4.1.1
	Darbuotojų motyvavimo priemonių skaičius
	vnt.
	1
	UAB „Šakių autobusų parkas“





Uždarosios akcinės bendrovės „Šakių autobusų parkas“ direktorius                                                                                          Tomas Povilaitis
.
Uždarosios akcinės bendrovės „Šakių autobusų parkas“ 2020 metų veiklos planas. Priemonių plano dalis
Uždarosios akcinės bendrovės „Šakių autobusų parkas“ 2023 metų veiklos planas. Priemonių plano dalis.


